open-index/open-wikipedia-markdown huggingface dataset:
Cookinsaarten parlamenttivaalit 2022

**Cookinsaarten vuoden 2022 parlamenttivaalit** pidettiin 1. elokuuta. Samassa yhteydessä järjestettiin myös kansanäänestys lääkekannabiksen laillistamisesta.

## Tausta ja vaalijärjestelmä
Parlamenttivaaleissa valitaan kaikki 24 edustajaa Cookinsaarten parlamenttiin seuraavaksi viisivuotiskaudeksi. 10 paikoista on kiintiöity Rarotongan saarelle ja loput jakautuvat muiden saarten kesken.

Äänioikeus vaaleissa on sellaisilla henkilöillä, jotka täyttävät seuraavat ehdot:

* Vähintään 18-vuotias
* On cookinsaarelainen, asuu Cookinsaarilla pysyvällä oleskeluluvalla TAI on Uuden-Seelannin kansalainen
* On todistettavasti asunut Cookinsaarilla yhtäjaksoisesti vähintään 12 kuukautta
* On asunut Cookinsaarilla vähintään 3 kuukautta ennen äänestäjäksi rekisteröitymistä
* Ei ole saanut tuomiota korruptioon liittyvistä rikoksista tai rikoksesta, josta rangaistus on kuolemantuomio tai vähintään vuoden vankeus (vankeustuomion suorittamisen jälkeen äänioikeus palautetaan)
* Ei ole holhouksen alainen

Cookinsaarten pääministeri, Henry Puna, erosi lokakuussa 2020 noustessaan Tyynenmeren saarten foorumin pääsihteeriksi. Uudeksi pääministeriksi nousi Mark Brown. 

## Tulokset

Vaalien tuloksen selvittyä Brown aloitti hallitusneuvottelut kahden sitoutumattoman, Rose Toki-Brownin ja tämän tyttären Te-Hani Brownin, kanssa. Brown nimitettiin pääministeriksi 14. elokuuta 2022. 25. elokuuta sitoutumattoman valittu Stephen Matapo liittyi CIP-puolueeseen.

## Lähteet
Emma Aicher

**Emma Aicher** (s. 13. marraskuuta 2003) on saksalainen alppihiihtäjä. Hänellä on myös Ruotsin kansalaisuus.

Pekingin olympialaisissa 2022 Aicher saavutti joukkuekilpailussa hopeamitalin. Henkilökohtaisessa pujottelussa hän oli 18:s ja suurpujottelussa 21:s. Cortina d' Ampezzon MM-kilpailuissa 2021 Aicher saavutti pronssimitalin joukkuekilpailussa. Hän keskeytti henkilökohtaisen pujottelun. Courchevelin / Méribelin MM-kilpailuissa 2023 hän oli alppiyhdistetyssä kahdeksas. Saalbach-Hinterglemmin MM-kilpailuissa 2025 hän sijoittui sekä supersuurpujottelussa että syöksylaskussa kuudenneksi. Milanon ja Cortinan olympialaisissa 2026 Aicher saavutti syöksylaskussa hopeaa häviten kullan vain 0,04 sekunilla Yhdysvaltain Breezy Johnsonille. Hän jäi niukasti hopealle myös joukkuealppiyhdistetyssä, jossa Saksan joukkue hävisi kultamitalin Itävallalle 0,05 sekunnilla. Hän laski kilpailussa pujotteluosuuden ja hänen parinaan toimi syöksylaskija Kira Weidle-Winkelmann. Samojen kilpailujen pujottelussa hän sijoittui yhdeksänneksi.

Alppihiihdon maailmancupissa Aicher kilpaili ensimmäisen kerran Lech/Zürsin parikilpailussa marraskuussa 2021. Hän saavutti heti ensimmäiset maailmancupin pisteensä oltuaan yhdeksästoista. Kymmenen parhaan joukkoon hän sijoittui ensimmäisen kerran oltuaan yhdeksäs Flachaun pujottelussa kaudella 2022–2023. Ensimmäisen sijoituksensa kolmen parhaan joukkoon hän saavutti sijoittumalla toiseksi Kvitfjellin ensimmäisessä syöksylaskussa helmikuussa 2025. Ensimmäisen maailmancupin osakilpailuvoittonsa hän saavutti Kvifjellin toisessa syöksylaskussa maaliskuussa 2025. Hän voitti La Thuilen ensimmäisen supersuurpujottelun maaliskuussa 2025. Hän sijoittui Levin pujottelussa kolmanneksi marraskuussa 2025. Hän voitti Sant Moritzin toisen syöksylaskun ja sijoittui kolmanneksi Courchevelin pujottelussa joulukuussa 2025 Hän voitti Tarvision supersuurpujottelun ja sijoittui kolmanneksi Spindleruv Mlynin pujottelussa tammikuussa 2026.  Hän voitti Soldeun ensimmäisen supersuurpujottelun helmikuussa 2026. Hän sijoittui toiseksi Soldeun jälkimmäisessä supersuurpujottelussa, Val di Fassan ensimmäisessä syöksylaskussa ja Åren pujottelussa maaliskuussa 2026. Hän sijoittui maaliskuussa 2026 myös kolmanneksi Lillehammerin pujottelussa. Maailmancupin kokonaiskilpailussa ja syöksylaskucupissa hän oli toinen sekä supersuurpujottelucupissa kolmas.

## Lähteet
Laszlo Toth

**Laszlo Toth**- tai **László Tóth** -nimisiä henkilöitä ovat:

* László Tóth (1912–1997), unkarilainen katolinen piispa
* Laszlo Toth (1938–2012), unkarilais-australialainen geologi ja taiteen tärvelijä
* László Tóth (s. 2000), unkarilainen autourheilija.
Panu Luukka

**Panu Luukka** on suomalainen yrityskulttuurimuotoilija, tietokirjailija ja yrittäjä.

## Ura
Vuosina 2010–2013 Luukka toimi Great Place to Work Instituten -organisaation Suomen toimiston toimitusjohtajana. Yritys listaa vuosittain Suomen parhaat työpaikat.    Ennen Great Place to Work Instituteen siirtymistä Luukka toimi 10 vuotta henkilöstöjohtajana IT-alan yrityksissä, mm. Satama Interactive Oyj:ssa. 

Luukka on yksi vuonna 2015 perustetun, yrityskulttuuriin keskittyneen Leidenschaft-yrityksen perustajista. 

Hän on myös kehittänyt maailman ensimmäisen työntekijäymmärrystä tuottavan henkilöstökyselyn Siqni:n. Siqni yhtiöitettiin vuonna 2018 The Siqnificant Companyksi  Luukan ollessa yksi sen kolmesta perustajaosakkaasta. Eezy Flow, Leidenschaft ja Siqni (The Siqnificant Company) yhdistyivät maaliskuussa 2022.

Luukan ensimmäinen kirja *Yrityskulttuuri on kuningas* ilmestyi vuonna 2019.  

Hänen toinen kirjansa *Tulevaisuuskyvykäs organisaatio* ilmestyi vuonna 2024.  

## Lähteet

## Aiheesta muualla
*Panu Luukan LinkedIn-profiili
*Panu Luukan kotisivut
Cookinsaarten kansanäänestys 2022

Cookinsaarilla järjestettiin **kansanäänestys lääkekannabiksen laillistamisesta** 1. elokuuta 2022. Samaan aikaan järjestettiin myös Cookinsaarten parlamenttivaalit.

Kansanäänestyksessä 62 % äänesti laillistamisen puolesta ja 35 % sitä vastaan. Tämän lisäksi 3 % ei ottanut kantaa. Kansanäänestys oli luonteeltaan neuvoa-antava. Pääministeri Mark Brown sanoi, että kansanäänestyksen kysymys oli tarkoituksella mahdollisimman ympäripyöreä, jotta saarilla voitaisiin tarvittaessa käydä laajempaa keskustelua lääkekannabiksen laillisuudesta.

## Lähteet
Richard Shepherd

**Richard Charles Scrimgeour Shepherd** (6. joulukuuta 1942 – 19. helmikuuta 2022) oli brittiläinen konservatiivipuolueen poliitikko, joka istui Yhdistyneen kuningaskunnan alahuoneessa vuosina 1979–2015. Hänet tunnettiin euroskeptisenä oikeistolaisena libertaarina, joka kapinoi usein puolueensa linjaa vastaan.

Shepherd syntyi Aberdeenissä, Skotlannissa. Hän kävi koulua Lontoossa sekä opiskeli London School of Economicsissa ja Johns Hopkinsin yliopistossa Yhdysvalloissa. 1970-luvulla hän perusti kaksi ruokakauppaa.

Vuoden 1970 parlamenttivaaleissa Shepherd pyrki ehdolle Heston and Isleworthin vaalipiirissä, muttei tullut valituksi ehdokkaaksi. Helmikuun 1974 parlamenttivaaleissa hän oli ehdolla Nottingham Eastin vaalipiirissä, muttei tullut valituksi. Vuoden 1979 parlamenttivaaleissa hänet valittiin alahuoneeseen Aldridge-Brownhillsin vaalipiiristä.

Vuonna 1988 Shepherd jätti lakialoitteen, jolla olisi kumottu osia vuoden 1911 valtionsalaisuuslaista ja tarjottu tietynlaista suojelua pilliinpuhaltajille. Silloinen konservatiivihallitus määräsi kansanedustajiaan äänestämään lakiesitystä vastaan, eikä se edennyt alahuoneesta. Vuonna 1998, jolloin vallassa oli työväepuolueen Tony Blairin hallitus, Shepherd jätti samankaltaisen lakialoitteen, jonka alahuone hyväksyi ja joka eteni lopulta laiksi.

1990-luvulla Shepherd oli yksi 26 konservatiivipuolueen kansanedustajasta, jotka äänestivät Maastrichtin sopimuksen ratifiointia vastaan, minkä takia hänet erotettiin puolueen parlamenttiryhmästä neljäksi kuukaudeksi.

Vuonna 2000 Shepherd oli ehdolla alahuoneen puhemieheksi. Puhemiesvaalissa hän sai 136 ääntä puhemieheksi valitun Michael Martinin 282 ääntä vastaan, mikä oli neljänneksi eniten kaikista Martinin 11 vastaehdokkaasta. Vuonna 2009 hän pyrki jälleen puhemieheksi, mutta sai vain 15 ääntä eikä päässyt vaalin toiselle kierrokselle.

Shepherd lyötiin ritariksi vuonna 2013, minkä myötä hän sai oikeuden käyttää sir-arvonimeä. Vuonna 2015 hän jättäytyi pois parlamentista.

Shepherd kuoli 19. helmikuuta 2022.

## Lähteet
Maailman onnellisin kansa (Maustetyttöjen albumi)

**Maailman onnellisin kansa** on suomalaisen Maustetytöt-yhtyeen kolmas studioalbumi, joka julkaistiin 17. maaliskuuta 2023.

Albumi äänitettiin Hailuodossa yhdessä tuottajan ja kokeellisen musiikin pioneerin Sasu Ripatin kanssa. Eero Järnefeltin *[[Raatajat rahanalaiset]]* -maalausta mukailevan kansitaiteen on maalannut Anna-Liisa Kankaanmäki.

*Maailman onnellisin kansa* oli Suomessa vuoden 2023 myydyin kotimainen vinyylilevy.

## Kappaleet

Kaikki kappaleet säveltänyt Maustetytöt eli Anna ja Kaisa Karjalainen, sanoittanut Kaisa Karjalainen ja sovittanut Anna ja Kaisa Karjalainen sekä Vladislav Delay eli *Sasu Ripatti* nimellä *SR*.

### A-puoli
# 
# 
# 
# 
# 

### B-puoli
#
# 
# 
# 
# 

## Kokoonpano
### Maustetytöt
* Anna Karjalainen – taustalaulu, kitara ja laulu
* Kaisa Karjalainen – laulu ja kosketinsoittimet

### Tuotanto
* SR – äänitys, miksaus ja tuotanto
* Henkka Niemistö – masterointi
* Anna-Liisa Kankaanmäki – maalaus
* Aki Roukala – sisäkannen valokuva ja vastaava tuottaja
* Tero Ahonen – graafinen suunnittelu

## Arvostelut
* Desibeli.net: 
* *[[Helsingin Sanomat]]*: 
* Kulttuuritoimitus: 
* *[[Soundi]]*: 
* V2.fi: 

## Lähteet
Sabu (näyttelijä)

**Sabu** (oik. **Selar Sabu**, monissa lähteissä **Sabu Dastagir**, 27. tammikuuta1924 Mysore, Intia – 2. joulukuuta 1963 Los Angeles, Yhdysvallat) oli amerikanintialainen näyttelijä, joka tuli tunnetuksi monien eksoottisiin maihin sijoittuvien seikkailuelokuvien nuorena sankarina. Hänen tunnetuimpia elokuviaan olivat *[[Elefanttipoika]]* (1937), *[[Vuoriston rummut]]* (1938), *[[Bagdadin varas (vuoden 1940 elokuva)|Bagdadin varas]]* (1940), *[[Viidakon poika]]* (1942) ja *[[Musta narsissi]]* (1947). Sabu oli ensimmäinen länsimaissa suurta suosiota saanut intialaissyntyinen.
 
Sabu syntyi nykyisen Karnatakan osavaltion alueella, menetti äitinsä jo varhain ja norsunajajana toimineen isänsä vain muutamaa vuotta myöhemmin. Kuusivuotias Sabu otettiin Mysoren maharadžan hoviin, jossa hän toimi ensin tallipoikana ja sitten norsunajajana. Dokumenttiohjaaja Robert Flaherty löysi 13-vuotiaan Sabun maharadžan luona vierailessaan ja kiinnitti hänet pääosaan elokuvaansa *Elefanttipoika* (1937), joka myös kuvattiin pääosin maharadžan tilalla. Elokuvan ohjaaja vaihtui kesken kaiken Zoltan Kordaksi, ja Sabu lähetettiin Englantiin tekemään studio-osuuksia. Elokuvasta tuli suuri menestys, ja tuottaja Alexander Korda solmi Sabun kanssa pitkän sopimuksen. Seuraavaksi syntyi elokuva *Vuoriston rummut*, sitten Englannissa että Yhdysvalloissa kuvattu suurtuotanto *Bagdadin varas*, jonka Abun roolista tuli Sabun tunnetuin.

Sabu jäi työskentelemään Hollywoodiin toisen maailmansodan vuosiksi, ja saatuaan Kordan veljesten kanssa tekemänsä *Viidakkokirjan* Mowglin roolin valmiiksi hän teki sopimuksen Universal -yhtiön kanssa ja sai Yhdysvaltojen kansalaisuuden vuonna 1944. Sodan lopulla Sabu palveli Yhdysvaltojen ilmavoimissa konekiväärimiehenä.

Vuonna 1946 Sabu palasi Englantiin ja teki Michael Powellin ja Emeric Pressburgerin kanssa vielä kaksi elokuvaa, *Mustan narsissin* ja Brasiliassa kuvatun *[[Amazon-virran poika|Amazon-virran pojan]]*. Sen jälkeen hän asettui lopullisesti Yhdysvaltoihin, jossa ei kuitenkaan saanut enää rooleja kovin merkittävissä elokuvissa vaan menestyi paremmin kiinteistöalalla.

Sabu kuoli 39-vuotiaana sydänkohtaukseen Los Angelesissa vuonna 1963.

## Elokuvia
*Elefanttipoika (*The Elephant Boy,* 1937)
*Vuoriston rummut (*The Drum*, 1938)
*Bagdadin varas (*The Thief of Baghdad*, 1940)
*Viidakon poika (*Jungle Book*, 1942)
*Cobra-saari (*Cobra Woman*, 1944)
*Musta narsissi (*Black Narcissus*, 1947)
*Laulu Intiasta (*Song of India*, 1949)
*Viidakon kauhu (*Savage Drums*, 1951)
*Päivää elefantti (*Sabù principe ladro*, 1952)
*Sabu and the Magic Ring (1957)
*Suuri kaappaus (*Herrin der Welt 1*, 1960)
*Malaijan tiikeri (*Rampage*, 1963)
*Tiikerin jäljillä (*A Tiger Walks*, 1964)

## Lähteet
Vanutus

**Vanutus** eli **vanuttaminen** on villaa ja muita eläinkarvakuituja sisätävien tekstiilien viimeistysmenetelmä, jolla niihin saadaan lujuutta, lämmöneristävyyttä ja pehmeyttä. Tekstiiliteollisuudessa vanuminen saadaan aikaan vanutuskoneilla kosteaa, lämpimässä saippualiuoksessa olevaa kangasta tai neulosta hakkaamalla tai puristamalla. Huopa on vanutettu tuote ja myös sarkaa vanutetaan.

Entisaikoina vanutus suoritettiin ihmisvoimalla joko käsin tai polkemalla. Myöhemmin se tehtiin vesivoimalla käyvissä vasaravanuttimoissa eli tamppilaitoksissa. Vasaravanuttimia käytettiin 1900-luvulla huopateollisuudessa ja paksuja puristinhuopia valmistettaessa.

## Lähteet
Vanuminen

**Vanuminen** tarkoittaa villaisten ja muita eläinkarvakuituja sisältävien tekstiilien huopautumista ja kutistumista. Näin tapahtuu kosteuden, lämmön, mekaanisen liikkeen ja saippuan vaikuttaessa tekstiiliin, jolloin muodostuu tiivis kuitumassakerros. Vanumisen jatkuessa tuotteen sidos- ja lankarakenne lopulta häviää kokonaan, tuote kutistuu ja siitä tulee tiivistä kuitumassaa.

Villa- ja karvakuitujen suomumainen pintarakenne saa aikaan kitkakerroineron. Suomupintaisten kuitujen siirtyessä toistensa suhteen suomujen myötäsuuntaan on kuitujen välinen kitka paljon pienempi kuin niiden liikkuessa suomujen vastasuuntaan. Vanumista tapahtuu erityisesti pestäessä tuotetta, jolloin kuitujen pinta tulee liukkaaksi, ja ne liukuvat kuitusuomujen myötäsuuntaan. Liukuessaan kuidut päätyvät tuotteen rakoihin muodostaen tiiviin huopamaisen pinnan.

Vanumista hyödynnetään villakankaiden viimeistyksessä ja huopaamalla valmistettavien tuotteiden teossa. Pesuun liittyvää vanumista on pyritty vähentämään erilaisilla kemiallisilla viimeistysmenetelmillä, mutta usein ne heikentävät villan hyviä ominaisuuksia. Kemiallisessa pesussa vanuminen on hyvin vähäistä.

## Katso myös
*Vanutus

## Lähteet
Vanttajajärvi

**Vanttajajärvi** on ylänköjärvi Kuusamon keskustan kaakkoispuolella Pohjois-Pohjanmaan koillisosassa. Sen pinta-ala on 3,9 neliökilometriä. Etäisyys Oulusta on 200 kilometriä itäkoilliseen. Historiallinen Salpalinja kulkee Vanttajajärven kautta.

## Maantiede
Vanttajajärven pituus kaakosta luoteeseen on 5,8 kilometriä. Järven keskiosaa hallitsee Vanttajansaari, jonka itäpuolella järvi on noin 1,1 kilometriä leveä. Valtaosin allas on alle kilometrin leveä. Luoteisen rannan Varsaniemen ja Hirsiniemen kohdalla altaan leveys on noin 300 metriä. Vanttajajärvessä on lukuisia vähintään kymmenen metriä syviä alueita, ne sijaitsevat pääosin Vanttajansaaren tuntumassa tai saaren itäpuolella. Järven luoteisosa on enintään viisi metriä syvä, myös järven kaakkoinen osa on matalaa.

Vanttajajärven saariluku on seitsemän. Saarista viisi on yli aarin mutta alle hehtaarin laajuisia. Vanttajansaaren pinta-ala on viitisentoista hehtaaria ja järven luoteisosassa sijaitsevan Niskasaaren pinta-ala on nelisen hehtaaria. Vanttajajärveä reunustaa suo- ja metsämaa (Tarttumankangas, Korentokangas, Kontioräme, Varsa-aho, Perkkiösuo). Järven etelärannan Koiraharju kohoaa yli 40 metriä järvenpintaa korkeammalle. Järven kaakkoispuolella kohoaa Vanttajanvaara, jonka korkein kohta on lähes 350 metriä merenpinnan yläpuolella eli noin 90 metriä järvenpintaa korkeammalla. Järven ja vaaran välissä sijaitsee Vanttaja-niminen asutus.

Vanttajajärven nimettyjä tulouomia ovat Kaihlajoki lännestä Pikku Kaihlajärveltä (272,5 metriä mpy) ja Niskajoki luoteesta Niskalammelta (258,3 metriä mpy). Vanttajajärven luusua sijaitsee Niskajoen suun pohjoispuolella, josta alkaa Kuusamojärveen laskeva Vanttajajoki. Kuusamojärven taso on viisi metriä Vanttajajärveä alempana. Järvien välinen kannas on noin kilometrin leveä ja sen halki kulkee seututie 866. Vanttajajärven länsipuolitse kulkee valtatie 5.

Vanttajajärven vesitilavuus on 17&nbsp;405&nbsp;000 kuutiometriä. Noin 90 prosenttia tilavuudesta on enintään seitsemän metrin syvyydessä.

Vanttajajärvi (74.032.1.001) kuuluu Niskajoen-Vääräjoen valuma-alueeseen (74.032), joka on kolmannen jakovaiheen vesistö Vienan Kemin päävesistössä (74). Toinen jakovaihe on Kuusamojärven alue (74.03). Niskajoen-Vääräjoen valuma-alueella on 17 vähintään hehtaarin laajuista vakavettä, joista Vanttajajärvi on laajin. Toiseksi laajin on Iso Kaihlajärvi, jota seuraa Salmijärvi.

## Lähteet
Independence (Utah)

**Independence** on kunta (*town*) Yhdysvalloissa Utahin osavaltiossa. Sen väkiluku oli 121 vuonna 2020. Kunta sijaitsee Wasatchin piirikunnassa. Kunta perustettiin vuonna 2008.

## Väestö
Vuonna 2020 Independencen 121 asukkaasta valkoisia oli 94,2&nbsp;% ja aasialaisia 0,8&nbsp;%. Asukkaista 0,8&nbsp;% kuului johonkin muuhun rotuun ja 4,1&nbsp;% asukkaista kuului kahteen tai useampaan rotuun. Asukkaista 0,9&nbsp;% asukkaista oli syntynyt ulkomailla.

## Lähteet

## Aiheesta muualla
Tauno Kankainen

**Tauno Kankainen** (10. huhtikuuta 1907 Laukaa – 4. helmikuuta 2009 Lapua) oli suomalainen säveltäjä, sovittaja, musiikinopettaja ja kuoronjohtaja. Hänen sävellyksistään tunnetuimmaksi tuli *Ahdistetun rukous* sekakuorolle, solistille ja uruille.

Kankainen työskenteli alun perin muun muassa Valtionrautateiden palveluksessa. Hän opiskeli samanaikaisesti ja keskittyi opinnoissaan entistä enemmän musiikkiin hankittuaan pianon. Hän toimi myös kuorolaulajana ja sai yksinlauluopintojensa myötä solistisia tehtäviä. Kankainen esiintyi muun muassa Etelä-Pohjanmaan mieslaulajien solistina ja radiossa. Hän opetti musiikkia Lapuan yhteiskoulussa 1950-luvun alusta lähtien ja kirjoitti ylioppilaaksi vuonna 1956 samanaikaisesti vanhimman tyttärensä kanssa.

Kankaisen johdolla kansallista kilpailumenestystä saavutti Lapuan yhteiskoulun Teinikuoro. Kankainen toimi myös Lapuan mieslaulajien ensimmäisenä johtajana ja oli yksi Lapuan musiikkiopiston toiminnan käynnistäjistä. Vuosina 1957–1962 hän johti Lapuan tuomiokirkon kuoroa. Kankainen työskenteli myös pianonvirittäjänä. Eläkevuosinaan hän asui Lapualla ja Helsingissä. Kankaisen sävellyksiä esitettiin Myyrmäen kirkossa Vantaalla hänen 90-vuotisjuhlakonsertissaan. Hän teki viimeisen sävellyksensä 93-vuotiaana.

Tauno Kankaisen poika Jukka Kankainen oli myös säveltäjä.

## Lähteet
Ragnhild Queseth Haarstad

**Ragnhild Queseth Haarstad** (4. huhtikuuta 1939 Grue – 6. kesäkuuta 2017) oli norjalainen keskustapuolueen poliitikko. Hän istui suurkäräjillä 1981–1997 ja toimi Norjan kunta- ja työministerinä 1997 sekä kunta- ja alueministerinä 1998–1999.
## Lähteet

## Aiheesta muualla

* ''Ragnhild Queseth Haarstad'' Norjan suurkäräjien verkkosivuilla
Sulkapallon maailmanmestaruuskilpailut 2022

**Sulkapallon maailmanmestaruuskilpailut 2022** kilpailtiin  22.–28. elokuuta Tokiossa, Japanissa. Kilpailupaikkana oli Tokyo Metropolitan Gymnasium. Ohjelmassa olivat miesten ja naisten kaksinpeli, miesten ja naisten nelinpeli sekä sekanelinpeli. Kiina voitti kaksi kultamitalia sekä Japani, Tanska ja Malesia yhden. Malesialle kultamitali oli maan ensimmäinen sulkapallon MM-kilpailuissa. Kaikkiaan mitaleille ylsi kymmenen maata. Kaksinpelien mestarit olivat Tanskan Viktor Axelsen ja Japanin Akane Yamaguchi.

## Mitalistit
Lähde: 

## Lähteet
Välijärvi (Kuusamo)

**Välijärvi** on kirkasvetinen ylänköjärvi Kuusamon keskustan kaakkoispuolella Pohjois-Pohjanmaan koillisosassa. Sen pinta-ala on 2,8 neliökilometriä. Etäisyys Oulusta on 210 kilometriä itäkoilliseen. Kuusamojärven vedet virtaavat Välijärven kautta Muojärveen.

## Maantiede
Välijärven ulottuvuus kaakosta luoteeseen on 3,8 kilometriä. Nuottiniemi ja Virranniemi erottavat järven eteläisimmän osan Törmäsenlahtea pääaltaasta. Luikonsaari puolestaan erottaa järven pohjoiskolkan Luikonperän pääaltaasta. Välijärvi on läheisesti yhteydessä sen pohjoispuolella sijaitsevaan Kylmäjärveen. Järviä yhdistää Honkasalmi ja erottaa niemimaat, jotka ovat mutkaisia ja haarautuvia (Honkaniemi, Kylmäniemi). Välijärven syvin piste, yksitoista metriä, sijaitsee järven luoteisosassa.

Välijärven länsiosassa sijaitsee noin viiden hehtaarin laajuinen Värtönsaari, jonka itäpuolella sijaitsee Luotonen ja Heikinsaari. Välijärven ranta-alueella on metsämaan ohella pieniä peltoja. Etelärannalla sijaitsee Törmäsenvaaran kylä ja itärannalla Muosalmen kylä. Järven länsi- ja pohjoisrantaa seurailee yhdystie 18859; eteläpuolitse kulkee yhdystie 18858, joka ylittää Virransalmen, joka yhdistää Välijärven Kuusamojärveen.

Välijärven vesitilavuus on 11&nbsp;790&nbsp;000 kuutiometriä. Noin 90 prosenttia tilavuudesta on enintään kuuden metrin syvyydessä.

Välijärvi (74.021.1.051) kuuluu Muojärven lähialueeseen (74.021), joka on kolmannen jakovaiheen vesistö Vienan Kemin päävesistössä (74). Toinen jakovaihe on Muojärven alue (74.02). Muojärven lähialueella on 48 vähintään hehtaarin laajuista vakavettä, joista Muojärvi on laajin. Toiseksi laajin on Välijärvi, jota seuraa Iso Jalmajärvi.

Välijärvessä on runsaasti muikkua ja siikaa.

## Lähteet
Kåre Gjønnes

**Kåre Gjønnes** (30. tammikuuta 1942 Orkdal – 26. heinäkuuta 2021) oli norjalainen kristillisen kansanpuolueen poliitikko. Hän istui suurkäräjillä 1985–1993 ja toimi Norjan maatalousministerinä 1997–2000.
## Lähteet

## Aiheesta muualla

* ''Kåre Gjønnes'' Norjan suurkäräjien verkkosivuilla
Jalkapallon alle 20-vuotiaiden naisten maailmanmestaruuskilpailut 2022

**Jalkapallon alle 20-vuotiaiden naisten maailmanmestaruuskilpailut 2022** olivat järjestyksessään kymmenennet alle 20-vuotiaiden naisten MM-kilpailut. Ne pelattiin Costa Ricassa 10.–28. elokuuta 2022. Ottelut pelattiin San Joséssa ja Alajuelassa.

MM-lopputurnaukseen selviytyi järjestäjämaa Costa Rican lisäksi viisitoista maata. Euroopasta mukana olivat Alankomaat, Espanja, Ranska ja Saksa, Aasiasta Australia, Etelä-Korea ja Japani, Oseaniasta Uusi-Seelanti, Afrikasta Ghana ja Nigeria, Pohjois-Amerikasta Kanada, Meksiko ja Yhdysvallat sekä Etelä-Amerikasta Brasilia ja Kolumbia. Joukkueet pelasivat neljässä neljän joukkueen alkulohkossa, joista kustakin kaksi parasta pääsi puolivälieriin. Puolivälierien voittajat pelasivat välierissä, joiden voittajat pelasivat mestaruudesta loppuottelussa ja häviäjät kolmannesta sijasta pronssiottelussa.

Mestaruuden voitti Espanja, jolle mestaruus oli naisten tässä ikäluokassa ensimmäinen. Hopeaa saavutti loppuottelun maalein 3–1 hävinnyt Japani, ja pronssia sai Brasilia, joka voitti pronssiottelussa Alankomaat maalein 4–1. Muut puolivälieräjoukkueet olivat omat alkulohkonsa voittaneet Kolumbia ja Nigeria sekä näiden takana lohkokakkosiksi sijoittuneet Meksiko ja Ranska.

Turnauksen paras maalintekijä oli kahdeksan maalia tehnyt Espanjan Inma Gabarro. Parhaana pelaajana palkittiin Japanin Maika Hamano ja parhaana maalivahtina Espanjan Txell Font.

## Loppuottelu

## Lähteet
Central (Louisiana)

**Central** on kaupunki Yhdysvalloissa Louisianan osavaltiossa. Sen väkiluku oli 29&nbsp;565 vuonna 2020. Kaupunki sijaitsee East Baton Rougen piirikunnassa. Kaupunki perustettiin vuonna 2005.

## Väestö
Vuonna 2020 Centralin 29&nbsp;565 asukkaasta valkoisia oli 79,9&nbsp;%, mustia 11,7&nbsp;%, aasialaisia 0,8&nbsp;% ja alkuperäisasukkaita 0,3&nbsp;%. Asukkaista 1,9&nbsp;% kuului johonkin muuhun rotuun ja 5,5&nbsp;% asukkaista kuului kahteen tai useampaan rotuun. Asukkaista 2,7&nbsp;% puhui kotonaan jotain muuta kieltä kuin englantia ja 1,7&nbsp;% asukkaista oli syntynyt ulkomailla.

## Lähteet

## Aiheesta muualla
Ampumahiihto talviparalympialaisissa 2022

**Ampumahiihto [[Talviparalympialaiset 2022|talviparalympialaisissa 2022]]** kilpailtiin 5. – 11. maaliskuuta 2022 National Biathlon Centerissä, Pekingissä. Alppihiihdossa oli 18 kilpailutapahtumaa. Menestynein maa oli Ukraina, jonka urheilijat saavuttivat kahdeksan kultamitalia ja yhteensä 22 mitalia.

## Mitaliyhteenveto
{| 

### Miehet

### Naiset

## Lähteet
Quebecin parlamenttivaalit 2022

**Quebecin vuoden 2022 parlamenttivaalit** pidettiin 3. lokakuuta ja niissä valittiin kaikki parlamentin 125 jäsentä seuraavaksi nelivuotiskaudeksi.

## Tausta ja vaalijärjestelmä
Ennen vaaleja Quebecin valtapuolue oli Coalition Avenir Québec (lyh. CAQ), joka piti hallussaan 74 paikkaa parlamentissa.

Äänioikeus vaaleissa on sellaisilla henkilöillä, jotka täyttävät seuraavat ehdot:

* On rekisteröity Quebecin provinssin asukkaaksi
* Vähintään 18-vuotias
* Kanadan kansalainen
* On ollut rekisteröity Quebecin provinssin asukas vähintään 6 kuukautta ennen vaaleja
* Ei ole menettänyt poliittisia oikeuksiaan

## Tulokset

Kaikki puolueenjohtajat voittivat vaalit omissa vaalipiireissään paitsi konservatiivien Duhaime, jonka puolue menetti kaikki paikkansa parlamentissa.

## Lähteet
Naomi Ackie

**Naomi Ackie** (s. 1991 Walthamstow, Lontoo) on brittiläinen näyttelijä joka tunnetaan muun muassa rooleistaan elokuvissa: *[[I Wanna Dance: The Whitney Houston Movie]]* (2022), *[[Star Wars: The Rise of Skywalker]]* (2019) ja *[[Lady Macbeth (elokuva)|Lady Macbeth]]* (2016).

## Elämä
Ackie syntyi Walthamstowissa Itä-Lontoossa perheensä nuorimmaksi lapseksi, ja hänellä on vanhempi veli ja sisko. Hänen isänsä oli töissä Transport for Londonilla ja hänen äitinsä työskenteli julkisessa terveydenhuoltojärjestelmässä (NHS). Hän kiinnostui näyttelemisestä osallistuttuaan koulunsa joulunäytelmään 11-vuotiaana, ja koulunsa päätettyään hän pääsi opiskelemaan Royal Central School of Speech and Drama teatterikorkeakouluun Lontoossa, ja valmistui sieltä vuonna 2014. Vuonna 2015 hän näytteli Doctor Whon jaksossa, ja sai ensimmäiseen roolinsa pitkään elokuvaan *Lady Macbeth* vuonna 2016.

## Filmografia

## Lähteet

## Aiheesta muualla
* 
* 
* 
* 
*
Jonatan Unge

**Jonatan Anders Unge** (s. 4. tammikuuta 1979 Tukholma) on ruotsalainen stand up -koomikko. Hänen vanhempansa ovat toimittajat Cecilia Hagen ja Ingemar Unge. 

Unge voitti *[[På spåret]]* -visailuohjelman yhdessä toimittaja Cecilia Düringerin kanssa 2022.

## Lähteet

## Aiheesta muualla
Christopher Hansteen

**Christopher Hansteen** (1784–1873) oli norjalainen tähtitieteilijä ja fyysikko. Kun Hansteen oli opiskellut Tanskassa ja julkaissut huomiota saaneen kirjoituksen maamagnetismista, hänet nimitettiin 1816 Kristianian yliopistoon professoriksi. Hän oli tehtävässä vuoteen 1861. Samaan aikaan hän oli myös sotakoulun opettaja, tähtitieteellisen ja magneettisen observatorion johtaja ja hän johti Norjan geodeettisia tutkimuksia. Maamagnetismin tutkimista varten Hansteen teki useita ulkomaanmatkoja ja kävi 1825 Suomessakin. Hän teki 1828–1830 Norjan valtion maksaman matkan Siperiaan, jossa hän teki magneettisia, tähtitieteellisiä ja ilmatieteellisiä havaintoja. Hansteen johti Norjan osuutta  1816 aloitetuissa Struven ketjun astemittauksissa. Hansteen toimitti tieteellisiä tutkimuksia, etenkin maamagnetismista, julkaisi Kristiaanian observatorion ilmatieteelliset havainnot, kirjoitti oppikirjoja ja tieteen eri aloilta yleistajuisia artikkeleita.

## Lähteet

## Aiheesta muualla
Peter Pan (vuoden 2012 animaatiosarja)

**Peter Pan** on vuosina 2012–2016 esitetty ranskalais-intialais-saksalais-italialainen animaatiosarja. Tarina sijoittuu nykyajan Lontooseen. Sarja koostuu kahdesta kaudesta ja 52 jaksosta. 

Peter Panin tarinassa yleensä esiintyvät Kadonneet pojat ovat vuoden 2012 sovituksessa Kadonneita lapsia. Myös Kapteeni Koukulla on Simoa lukuun ottamatta uusi miehistö. Sarjassa esiintyvät ainakin Kultainen ja tämän lapset Leena, Jukka ja Mikko, Kapteeni Koukku ja Simo.
Veitola.doc

**Veitola.doc** on suomalainen dokumenttisarja, jonka ovat käsikirjoittaneet Maria Veitola ja Sami Kieksi. Kieksi on myös ohjannut sarjan.

## Ensimmäinen tuotantokausi
Sarjan ensimmäisen tuotantokauden ensimmäinen jakso julkaistiin MTV Katsomo ja C More -suoratoistopalveluissa 29. joulukuuta 2022. Televisiossa jaksot esitettiin MTV3-kanavalla maalis-huhtikuussa 2023.

### Jaksot

## Toinen tuotantokausi
*Veitola.docin* toinen tuotantokauden piti alkaa 28. joulukuuta 2023. Ennen kauden alkamista julkaistussa trailerissa nähtiin, että tuotantokaudella tultaisiin näkemään Milan Jaffin haastattelu. Jaffista saadun palautteen perusteella MTV päätyi siirtämään kauden alkamista kevääseen 2024 ja kertoi poistavansa *Katujengit ja nuorten rikollisuus* -jaksosta Milan Jaffin haastattelun. 

Kausi julkaistaan lopulta MTV Katsomossa 5. kesäkuuta 2024, mutta aiemmasta tiedosta poiketen *Katujengit ja nuorten rikollisuus* -jaksoa ei julkaista lainkaan.

### Jaksot

## Lähteet

## Aiheesta muualla
* Sarjan jaksot MTV Katsomo -suoratoistopalvelussa
Yhdystie 6750

**Yhdystie 6750** on tie, joka johtaa Ylimarkusta Bodbackan ja Taklaxin kautta Edsvikiin. Tien pituus on 28 kilometriä.

Tie saa alkunsa yhdystien 6760 liittymästä Ylimarkun kirkon edustalla. Tie kulkee Ylimarkusta Bodbackaan ohittaen Söderlundin kasvipuutarhan. Kasvipuutarhalta Bodbackaan asti tie kulkee asumattoman seudun lävitse ja Bodbackasta Taklaxiin kiertäen Hirijärven sen pohjoispuolelta. Taklaxista tie jatkaa matkaansa seututien 673 liittymään, minne tie päättyy. Tien osoitenimi on Korsnäsvägen (Korsnäsintie), kunnes hieman ennen Bodbackaa osoitenimi vaihtuu Bodbackvägeniksi (Bodbackintie). Viitaniemestä lähtien osoitenimi on tien loppuun asti Taklaxvägen (Taklaxintie).

## Lähteet
Jääkiekon alle 18-vuotiaiden maailmanmestaruuskilpailut 2023

**Jääkiekon alle 18-vuotiaiden maailmanmestaruuskilpailut 2023** pelattiin Sveitsissä 20.–30. huhtikuuta 2023. Ottelupaikkakunnat olivat Basel ja Porrentruy. Sveitsissä oli aiemmin pelattu alle 18-vuotiaiden maailmanmestaruuskilpailuja vuosina 2000 ja 2015.

Turnauksessa oli mukana jälleen 10 joukkuetta, kun edellisvuoden turnauksessa niitä oli poikkeuksellisesti kahdeksan. Venäjää ja Valko-Venäjää ei edellisvuoden tapaan päästetty mukaan johtuen maiden sotatoimista.

Loppuottelussa pelasivat edellisvuoden tapaan Yhdysvallat ja Ruotsi, ja tällä kertaa Yhdysvallat käänsi loppuottelun edukseen Ryan Leonardin 3–2-jatkoaikamaalilla. Kanada voitti pronssiottelussa Slovakian niin ikään jatkoajalla maalein 4–3. Turnauksen arvokkaimmaksi pelaajaksi valittiin Yhdysvaltain Will Smith, joka voitti myös pistepörssin tehopistein 9+11=20.

## Otteluareenat

## Joukkueet

;Lohko A (Porrentruy)
* 
* 
* 
* 
* 

;Lohko B (Basel)
* 
* 
* 
*  **(I)**
* 

## Alkusarja
### Lohko A

### Lohko B

## Karsintasarja

## Lähteet
Mykolajivin hallintorakennuksen ilmaisku

**Mykolajivin alueen virastorakennukseen** Mykolajivissa Ukrainassa osui 29. maaliskuuta 2022 Venäjän asevoimien ampuma ohjus. Räjähdyksessä kuolleita oli ainakin 36 ja yli 40 loukkaantui. Alueen kuvernööri Vitali Kim selvisi, koska ei ollut iskun aikaan paikalla.

Iskun jälkeen aluepuolustusjoukkoihin liittyi enemmän kuin mitä voitiin kouluttaa.

## Lähteet
Colchester (täsmennyssivu)

**[[Colchester]]** on kaupunki Essexissä. Colchester voi tarkoittaa myös seuraavia:

## Paikkoja
### Englanti
* Colchester, hallintopiiri Essexissä
* Colchester, kylä Suffolkissa

### Kanada
* Colchesterin piirikunta, piirikunta Nova Scotiassa
* Colchester, kunnallishallinnoton alue Ontariossa

### Yhdysvallat
* Colchester, kunta Connecticutissa
* Colchester, kaupunki Illinois’ssa
* Colchester, kunta New Yorkissa
* Colchester, kunta Vermontissa
* Colchester, historiallinen kunnallishallinnoton alue Virginiassa

### Etelä-Afrikka
* Colchester, asuinalue Itä-Kapissa
FIA World Endurance Championship -kausi 2023

**FIA World Endurance Championship -kausi 2023** oli FIA World Endurance Championship -sarjan 11. kausi.

Kausi oli sarjan viimeinen, jolloin mukana oli LM GTE -luokan autoja ennen GT3-luokkaan perustuvien autojen tuloa seuraavalla kaudella. Kaudelle 2023 sääntöjä muutettiin kieltämällä renkaiden lämmityslaitteet. Aiemmin renkaat voitiin varikolla asettaa hyllykköön, jossa kiertävä lämmin ilma lämmitti renkaita ennen niiden kiinnittämistä autoon varikkopysähdyksellä. Myös IMSA SportsCar Championship -sarjassa renkaiden lämmittimet ovat olleet kiellettyjä ja myös European Le Mans Series ja Asian Le Mans Series -sarjoissa lämmittimet kiellettiin. Le Mansin 24 tunnin ajoa varten renkaidenlämmittimien kielto väliaikaisesti poistettiin.

Kaudelle tehdyissä sääntömuutoksissa aika-ajoja muutettiin, jotta jokaiselle luokalle on oma jaksonsa aika-ajoissa. Valmistajat voivat osallistua kilpailuihin enintään kahdella autolla hypercar-luokassa. Varikkosuora suljetaan full course yellow (FCY) -tilanteissa, jotta ne eivät vaikuta kilpailun etenemiseen, mutta vaurioiden korjaaminen sallitaan ja lyhyt tankkaus sallitaan kun se on välttämätöntä (auton on palattava tankkaamaan kun varikkosuora jälleen avataan).

## Kilpailukalenteri
Kauden 2023 kilpailut:

## Lähteet
FIA World Endurance Championship -kausi 2022

**FIA World Endurance Championship -kausi 2022** oli FIA World Endurance Championship -sarjan 10. kausi.

## Säännöt

Kaudella 2022 sarja otti käyttöön uusiutuvan bioetanolipohjaisen polttoaineen.

Uudet LMDh-tyypin Hypercar-luokan autot pääsivät osallistumaan sarjan kilpailuihin ensimmäistä kertaa, mutta ne eivät vielä tällä kaudella voineet kerätä pisteitä.

## Kilpailukalenteri
Kauden 2022 kilpailut:

## Tulokset

## Lähteet
Jouni Vainio (juristi)

**Jouni Vainio** (17. joulukuuta 1938 Kotka – 10. tammikuuta 2013 Helsinki) oli suomalainen juristi, virkamies ja musiikkialan hallinnon toimija. Hän toimi muun muassa Suomen Mieskuoroliiton puheenjohtajana ja Sulasolin hallituksen puheenjohtajana.

Vainio syntyi opettajaperheeseen, valmistui Helsingin yliopistosta oikeustieteen kandidaatiksi vuonna 1964 ja sai varatuomarin arvon 1967. Hän aloitti työskentelyn juristina Helsingin maalaiskunnan rahatoimistossa vuonna 1966 ja työskenteli 1970-luvun puoleenväliin Korkeimman hallinto-oikeuden ylimääräisenä esittelijänä. Vainio pääsi eduskunnan kanslian palvelukseen vuonna 1971. Vuonna 1987 hänestä tuli keskuskanslian päällikkö, ja vuosina 1992–2004 hän toimi eduskunnan apulaispääsihteerinä. Vainio oli apulaispääsihteerinä toimiessaan myös valiokuntasihteeristön päällikkö. Hän toimi noin vuosikymmenen ajan Eduskunnan virkamiesyhdistyksen puheenjohtajana. Vainio osallistui eduskunnan satavuotishistoriikin kirjoittamiseen ja avusti virkauransa loppupuolella asiantuntijana Albanian parlamentin työjärjestyksen valmisteluissa.

Vainio esiintyi kuorolaulajana ja eteni lukuisiin musiikkialan hallinnollisiin tehtäviin. Hän toimi esimerkiksi Suomen Mieskuoroliiton puheenjohtajana, Suomen säveltaiteen tukisäätiön asiamiehenä ja Sulasolin hallituksen puheenjohtajana. Vainio sai Suomen Mieskuoroliiton kunniajäsenyyden 4. maaliskuuta 1995. Kuoroihin, joissa Vainio toimi laulajana, kuuluivat Ylioppilaskunnan laulajat ja Helsingin Suomalaisen Klubin mieskuoro. Hän esiintyi viimeisen kerran 74-vuotispäivänään joulukonsertissa, mutta kuoli tammikuussa 2013 Helsingin Syöpätautien klinikalla.

## Lähteet
Ukrainan Valioliigan kausi 2021–2022

**Ukrainan valioligan kausi 2021–2022**, sponsorinimeltä **VBet Liha**, oli Ukrainan seurajalkapalloilun korkeimman sarjatason 31. kausi. Puolustava mestari oli Dynamo Kiova.

Venäjän hyökättyä Ukrainaan kautta ei voitu pelata loppuun, vaan se päätettiin keskeyttää 26. huhtikuuta 2022. Kauden mestaria ei myöskään päätetty nimetä.

## Joukkueet
Joukkueiden määrää kasvatettiin edellisen kauden 14:stä 16:een. FK Olimpik Donetskin omistajan Vladyslav Helzinin ja Ukrainan jalkapalloliiton välisen kiistan takia Helzin päätti vetää joukkueen pois liigasta vain viikkoja ennen kauden alkua. Olimpik Donetsk pudotettiin toiselle sarjatasolle Ukrainan ykkösliigaan. Ykkösliigasta valioliigaan nousivat Veres Rivne, Tšornomorets Odessa ja Metalist 1925 Harkova. Vuonna 2014 alkaneen Itä-Ukrainan sodan takia Šah’tar Donetsk pelasi kotiottelunsa Kiovan olympiastadionilla ja Zorja Luhansk Zaporižžjan Slavutytš-Arenalla. Inhulets Petrove pelasi kotiottelunsa Kropyvnytskyin Stadion Zirkalla ja Veres Rivne Lutskin Avanhard-stadionilla.

## Sarjataulukko

Lähde:

## Lähteet
Norjan alle 18-vuotiaiden jääkiekkomaajoukkue

**Norjan alle 18-vuotiaiden jääkiekkomaajoukkue** edustaa Norjaa kansainvälisessä jääkiekossa alle 18-vuotiaiden tasolla.

Joukkue on pelannut yhdeksän kertaa pääsarjatason maailmanmestaruuskilpailuissa. Muina vuosina se on pelannut pääosin 1. divisioonan maailmanmestaruuskilpailuissa, joissa se on voittanut viisi kultamitalia. Ennen maailmanmestaruuskilpailuja joukkue pelasi alle 18-vuotiaiden Euroopan-mestaruuskilpailuissa ja sitä ennen Norjan alle 19-vuotiaiden jääkiekkomaajoukkue alle 19-vuotiaiden Euroopan-mestaruuskilpailuissa.

## Sijoitukset

### Maailmanmestaruuskilpailuissa

* 1999 – 10.
* 2000 – B-sarja, **1.** 
* 2001 – 9.
* 2002 – 11.
* 2003 – 1. divisioonan B-lohko, **1.**  
* 2004 – 10.
* 2005 – 1. divisioonan B-lohko, **1.** 
* 2006 – 10.
* 2007 – 1. divisioonan B-lohko, 3. 
* 2008 – 1. divisioonan B-lohko, **1.** 
* 2009 – 9.
* 2010 – 1. divisioonan A-lohko, **1.**
* 2011 – 9.
* 2012 – 1. divisioonan A-lohko, 2.

* 2013 – 1. divisioonan A-lohko, 2. 
* 2014 – 1. divisioonan A-lohko, 2. 
* 2015 – 1. divisioonan A-lohko, 4. 
* 2016 – 1. divisioonan A-lohko, 5. 
* 2017 – 1. divisioonan A-lohko, 4. 
* 2018 – 1. divisioonan A-lohko, 5. 
* 2019 – 1. divisioonan A-lohko, 4.
* 2020 – 1. divisioonan turnaus peruttiin koronaviruspandemian vuoksi.
* 2021 – 1. divisioonan turnaus peruttiin koronaviruspandemian vuoksi.
* 2022 – 1. divisioonan A-lohko, 2.
* 2023 – 9.
* 2024 – 9.
* 2025 – 9.

### Euroopan-mestaruuskilpailuissa

* 1977 – B-sarja, **1.**
* 1978 – 8.
* 1979 – B-sarja, **1.**
* 1980 – 8.
* 1981 – B-sarja, 2.
* 1982 – B-sarja, **1.**
* 1983 – 8.
* 1984 – B-sarja, **1.**
* 1985 – 4.
* 1986 – 7.
* 1987 – 7.
* 1988 – 5.
* 1989 – 7.
* 1990 – 5.
* 1991 – 6.
* 1992 – 7.
* 1993 – 5.
* 1994 – 7.
* 1995 – 8.
* 1996 – B-sarja, 4.
* 1997 – B-sarja, **1.**
* 1998 – 7.

## Katso myös
* Norjan jääkiekkomaajoukkue
* Norjan alle 20-vuotiaiden jääkiekkomaajoukkue

## Lähteet
Marketta Valve

**Hanna Marketta Valve** (s. 24. kesäkuuta 1939) on suomalainen pianisti ja cembalisti.

Valve suoritti pianodiplominsa Sibelius-Akatemiassa Rolf Bergrothin johdolla vuonna 1962. Hän sai opetusta myös Enzio Forsblomilta ja Pariisissa Aimee Wieleltä. Valve voitti Maj Lind -pianokilpailun vuonna 1964. Hän aloitti työskentelyn Turun musiikkiopiston ja konservatorion pianon- ja cembalonsoiton lehtorina vuonna 1963. Hän avioitui alttoviulisti Veikko Kososen kanssa.

Valve on konsertoinut solistina, kamarimuusikkona ja säestäjänä. Hän on esiintynyt muun muassa Turun musiikkijuhlilla. Valve oli yksi vuonna 1980 perustetun Naantalin Musiikkijuhlien alkuperäisistä ideoijista.

## Lähteet
Yhdystie 6743

**Yhdystie 6743** on tie, joka kulkee Mustasaaressa Riimalan ja Sulvan välillä. Tien pituus on 6 kilometriä.

Tie saa alkunsa Riimalassa valtatien 8 liittymästä, kulkee 6 kilometrin matkan pohjalaisessa pelto- ja metsämaisemassa ja päättyy Sulvassa seututien 673 liittymään. Tien osoitenimi on koko matkalla Sulvan niittytie.

## Lähteet
Kai Valtonen

**Kai Valtonen** (s. 1958) on suomalainen oopperalaulaja, joka on laulanut baritonina ja bassona.

Valtonen opiskeli Turun konservatoriossa. Hän suoritti laulunopettajan tutkinnon ja sai lauludiplominsa vuonna 1993. Valtoselle myönnettiin Suomen Wagner-seuran Bayreuth-stipendi vuonna 1992. Valtonen oli Lappeenrannan valtakunnallisten laulukilpailujen finalisti vuonna 1989 ja Kangasniemen laulukilpailun voittaja 1992. Kangasniemen laulukilpailussa sijoittui tuolloin toiseksi Tove Åman ja kolmanneksi Sami Luttinen.

Valtonen kiinnitettiin Suomen kansallisoopperan kuoroon vuonna 1994. Hän esiintyi siellä myös monissa pienissä rooleissa. Valtonen on lisäksi esiintynyt vierailijana Malmössä, Savonlinnan oopperajuhlilla ja Suomen eri maakuntaoopperoissa. Hänen johdollaan ovat opiskelleet muiden muassa Samuli Takkula, Mika Pohjonen, Pia Pajala ja Heikki Aalto.

## Lähteet

## Aiheesta muualla
*
Luettelo Tahitin monarkeista

**Tahitin monarkit** hallitsivat Tahitin kuningaskuntaa vuosina 1788–1880. Monarkit käyttivät tahitinkielistä titteliä "suuri kuningas" (). Absoluuttinen monarkia perustettiin 1810-luvun lopulla ja samaan aikaan kristinuskosta tuli kuningaskunnan virallinen uskonto. Kuningaskunta lakkasi olemasta vuonna 1880, kun viimeinen kuningas Pōmare V luovutti kuningaskunnan ja sen alusmaat Ranskalle.

Pōmaren suvun edustajia on edelleen elossa ja mukana Ranskan Polynesian poliittisessa elämässä. Vuonna 2020 Joinville Pōmare, joka on Pōmare IV:n jälkeläinen, tuomittiin vuodeksi vankeuteen, 5 miljoonan frangin (noin 42 000 euroa) sakkoihin sekä 5 vuoden karanteeniin julkisista viroista. Syynä oli vuosina 2000–2009 tapahtunut kavallusten sarja. Vuonna 2009 hän myös julisti itsensä kuninkaaksi nimellä Pōmare XI. Hänen kruunajaisiaan ei kuitenkaan koskaan pidetty, koska suvun muut edustajat, mm. Léopold Pōmare ja Oscar Temaru, Ranskan Polynesian silloinen presidentti, eivät hyväksyneet julistusta.

## Tahitin monarkit

Lähde:

## Lähteet
FIA World Endurance Championship -kausi 2021

**FIA World Endurance Championship -kausi 2021** oli FIA World Endurance Championship -sarjan 9. kausi.

## Säännöt

Kaudella esitelty uusi Le Mans Hypercar -luokka korvasi aiemman LMP1-luokan. Hypercar-luokassa yhdistetty maksimiteho moottorista ja hybridijärjestelmästä on 500 kilowattia ja auton minimipaino on 1030 kg.

## Kilpailukalenteri
Kaudelle 2021 suunniteltiin kuusi kilpailua. Koronapandemian aiheuttamien rajoituksien vuoksi Fujin kilpailu peruttiin ja Bahrainissa järjestettiin kaksi kilpailua: kuuden tunnin ja kahdeksan tunnin kilpailut. Portimãon osakilpailu korvasi Sebringin kilpailun. Le Mansin osakilpailu lykättiin heinäkuulta elokuulle.

## Tulokset

## Lähteet
Samsung Galaxy Z Flip 4

**Samsung Galaxy Z Flip 4** on Samsungin 10. elokuuta 2022 julkistama taittuvanäyttöinen älypuhelin. Sen myynti alkoi 26. elokuuta.

Puhelimessa on kahdeksanydinprosessori ja kaksi näyttöä, joista toinen on taittuva päänäyttö ja toinen kansinäyttö. Päänäytön koko on 6,7 tuumaa, ja se tukee 120 hertsin virkistystaajuutta. Kansinäytön koko on 1,9 tuumaa, ja sitä voi käyttää muun muassa puheluihin ja viesteihin vastaamiseen. Tallennustilaa on valittavana 128 gigatavua, 256 gigatavua tai 512 gigatavua. Keskusmuistia on kahdeksan gigatavua. Puhelimessa on kaksi takakameraa, joista toinen on 12 megapikselin pääkameran ja toinen 12 megapikselin ultralaajakulmakamera. Etukameran tarkkuus on 10 megapikseliä.

Akun kapasiteetti on 3&nbsp;700 milliampeerituntia, ja se tukee 25 watin latausta ja 15 watin langatonta latausta. Sormenjälkitunnistin on sijoitettu virtapainikkeeseen. Puhelimen IP-luokitus on X8, ja se on vedenkestävä. Käyttöjärjestelmänä on Android 12 ja käyttöliittymänä One UI 5. Puhelimelle on luvattu neljä Android-versiopäivitystä ja viisi vuotta tietoturvapäivityksiä.

## Lähteet

## Aiheesta muualla

*Samsung Galaxy Z Flip 4 Samsungin sivuilla
Karl Lindblom

**Karl-Gustaf Lindblom** (18. maaliskuuta 1927 Tappo, Västanfjärd – 17. toukokuuta 2003 Saarenmaa, Viro) oli suomalainen kauppias, yrittäjä, yritysjohtaja, joka sai talousneuvoksen ja kauppaneuvoksen arvonimet.

Lindblomin vanhemmat olivat maalari Karl Frans Lindblom ja Hulda Lindblom ja puoliso vuodesta 1958 Anja Sinikka Nurminen. Lindblom kävi Svenska Folkakademin Porvoossa 1946–1948. Hän oli Suomen Väri- ja Vernissatehdas Oy:n myyjä Helsingissä ja Riihimäen Tapetti ja Väri Oy:n, vuodesta 1970 RTV-Yhtymä, osakas ja toimitusjohtaja 1951–1996. Lindblom oli myös Puijon Väri Oy:n toimitusjohtaja vuodesta 1956, Mattotalo Vuorio Oy:n toimitusjohtaja vuodesta 1980, Kauppahuone K. G. Lindblomin toimitusjohtaja vuodesta 1989 sekä Lohjan Tapetti ja Väri Oy:n, Väri-Arkadia Oy:n ja Väriratas Oy:n toimitusjohtaja. Hän omisti maatilan Lopella. Lindblomilla oli lisäksi useita oman alansa ja muita luottamustehtäviä. Hän oli Riihimäen kaupunginvaltuuston jäsen 1977–1988 ja kaupunginhallituksen jäsen 1981–1984. Lindblom sai talousneuvoksen arvonimen 1979 ja kauppaneuvoksen arvonimen 1994. Vuoden riihimäkeläiseksi "Väri-Kallena"  tunnettu Lindblom valittiin 1993. 

## Lähteet

## Aiheesta muualla
*
Sanremon ralli 1981

**Sanremon ralli 1981** (viralliselta nimeltään *23. Rallye Sanremo*) oli rallin maailmanmestaruussarjan kilpailu kaudella 1981. Kilpailu järjestettiin 5.–10. lokakuuta 1981 Sanremossa. Kilpailu oli kauden kymmenes, ja erikoiskokeiden yhteispituus oli . Kilpailun voitti Michèle Mouton, jolle voitto oli ensimmäinen. Moutonin ja Ponsin voitto Sanremon kilpailussa oli ensimmäinen kerta, jolloin nainen voittaa WRC-kilpailun.

Ennen viimeistä osuutta Moutonin autossa oli jumiutuneet jarrut, jonka johdosta hänen johtonsa supistui kilpailussa. Maailmanmestaruustaistelussa olivat Guy Fréquelin, joka keskeytti ja Ari Vatasen osuttua kiveen hän putosi kilpailun voittotaistelusta. 

Erikoiskokeilla oli vain vähän valvontaa katsojille, jotka olivat tiellä ottamassa kuvia lähestyvästä autosta ja siirtyivät sivuun vasta viime tipassa. Elokuvantekijöiden ryhmä päätyi autollaan erikoiskokeelle kesken kilpailun ja he päätyivät lähtöaikapisteeseen.

## Tulokset

## Lähteet

## Aiheesta muualla
* Rally-Maps.com
Slovenian parlamenttivaalit 2022

Sloveniassa järjestettiin parlamenttivaalit 24. huhtikuuta 2022, ja niissä valittiin kaikki kansalliskokouksen 90 edustajaa seuraavaksi neljäksi vuodeksi.

Vain saman vuoden tammikuussa perustettu Vapausliike voitti valtaapitävän Slovenian demokraattisen puolueen. Vapausliike muodosti hallituksen Sosiaalidemokraattien ja Vasemmiston kanssa, ja Vapausliikkeen puheenjohtaja Robert Golob nousi Slovenian pääministeriksi. Vaalien äänestysprosentti oli yli 70 prosenttia, mikä on huomattava nousu edellisiin vaaleihin verrattuna.

## Tulokset

! colspan="2" rowspan="2" style="text-align:left;"| Puolueet
! colspan="2"| Äänet
! colspan="2"| Paikat
|- style="background-color:#E9E9E9;text-align:center;"
! width="75"| Ääniä
! width="30"|%
! width="30"| Paikat
! width="35"|+/–
|-
| style="background-color:#005da3;" |
| style="text-align:left;" | Vapausliike
| 410&nbsp;769
| 34,45
| 41
|  Uusi
|-
| style="background-color:#133c8b;" |
| style="text-align:left;" | Slovenian demokraattinen puolue
| 279&nbsp;897
| 23,48
| 27
| +2
|-
| style="background-color:#1dacd6;" |
| style="text-align:left;" | Uusi Slovenia – Kristillisdemokraatit
| 81&nbsp;794
| 6,86
| 8
| +1
|-
| style="background-color:#dd0000;" |
| style="text-align:left;" | Sosiaalidemokraatit
| 79&nbsp;709
| 6,69
| 7
| –3 
|-
| style="background-color:#c83732;" |
| style="text-align:left;" | Vasemmisto
| 53&nbsp;234
| 4,46
| 5
| –4
|-
| style="background-color:#DDDDDD;"|
| style="text-align:left;"| Muut
| 286&nbsp;890
| 24,06
| 0
| –37
|-
| style="text-align:left;" colspan="2"| Italialaiset ja unkarilaiset vähemmistöt
| 
|
| 2
| ±0
|-
| colspan="6" style="background-color:#E9E9E9"| 
|- style="font-weight:bold;"
| style="text-align:left;" colspan="2"| Yhteensä
| 
| 100 %
| 90
|-
|}

## Lähteet
Amstel Gold Race 2022

**Amstel Gold Race 2022** oli järjestyksessään 56. maantiepyöräilyn miesten Amstel Gold Race -kilpailu. Se käytiin 254,1 kilometrin reitillä Maastrichtista Valkenburgiin 10. huhtikuuta 2022. Kilpailu kuului UCI World Touriin.

Michał Kwiatkowski voitti kilpailun kukistettuaan loppukirissä niukasti irtiottokumppaninsa Benoit Gosnefroyn. Kaksikko oli karannut kärkiryhmästä 20 kilometriä ennen maalia. Tiesj Benoot sijoittui kolmanneksi.

Samana päivänä ajettiin myös kahdeksannen kerran naisten Amstel Gold Race. Se käytiin 128,5 kilometrin reitillä Maastrichtista Valkenburgiin. Kilpailu kuului UCI Women's World Touriin.

Marta Cavalli voitti kilpailun karattuaan seitsemän ajajan kärkiryhmästä Caubergin nousussa 1,6 kilometriä ennen maalia. Hän voitti lopulta neljän sekunnin erolla Demi Volleringiin, joka kukisti maalikamerakuvatarkastuksen jälkeen Liane Lippertin..

## Miesten kilpailun tulokset

## Miesten kilpailuun osallistuneet joukkueet
Lähde: Pro Cycling Stats

## Naisten kilpailun tulokset

## Naisten kilpailuun osallistuneet joukkueet
Lähde: Pr Cycling Stats

## Lähteet
Ephraim Moses Lilien

**Ephraim Moses Lilien** (1874 Drohobytš, Galitsia – 1925 Badenweiler, Saksa) oli aikansa merkittävimpiä juutalaisia taiteilijoita. Avantgardelehti *[[Jugend (aikakauslehti)|Jugend]]* myönsi hänelle valokuvauspalkinnon. Sionistisen liikkeen jäsenenä hän kävi 1906–1918 useita kertoja Palestiinassa ja muualla Lähi-idässä. Tunnetuin osa hänen kuvitustyöstään on Raamatun kuvitusta ja edustaa symbolismia ja jugend-tyyliä.

## Lähteet

## Aiheesta muualla